**Informácia o poskytovaní dotácie na podporu výchovy k stravovacím návykom dieťaťa na deti,**

**ktoré navštevujú posledný ročník materskej školy alebo základnú školu**

**na školský rok 2023/2024**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“), ďalej **v MŠ dieťaťu vo veku od 2. do 5. rokov, ktoré žije v domácnosti s osobou ktorej je poskytovaná dávka v HN, alebo ktorej prijem nedosahuje výšku ŽM – po predložení potvrdenia z ÚPSVaR,** alebo **základnú školu** (ďalej len „ZŠ“), ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada o poskytnutie dotácie na stravu.

Dotácia na stravu sa poskytuje v sume:

- **1,40** eur za každý deň, v ktorom sa dieťa zúčastnilo výchovno-vzdelávacej činnosti v poslednom ročníku MŠ(1)

a odobralo obed,

- **2,10** eur za každý deň, v ktorom sa dieťa zúčastnilo vyučovania v ZŠ na prvom stupni a odobralo obed,

- **2,30** eur za každý deň, v ktorom sa dieťa zúčastnilo vyučovania v ZŠ na druhom stupni a odobralo obed.

Zákonný zástupca žiaka hradí iba režijné náklady v sume **2,00 Eur** mesačne.

V súvislosti s poskytovaním dotácie na stravu si Vás dovoľujeme tiež informovať, že:

- za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,

- dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) alebo lekára so špecializáciou v špecializačnom odbore pediatra, si vyžaduje osobitné stravovanie a zariadenie školského stravovania nevie zabezpečiť takéto diétne jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Ak máte záujem, aby sa Vaše dieťa stravovalo v školskej jedálni v šk. roku 2023/2024 je potrebné doručiť **na ekonomické oddelenie ZŠ s MŠ, Bidovce 209 nižšie priložené prílohy: zápisný lístok stravníka príl.č.2 a zároveň návratku príl.č.1 ( príloha č. 1 návratka, príloha č. 2 zápisný lístok stravníka) a to najneskôr do 30.6. 2023**

V prípade, ak **nedoručíte túto návratku a zápisný lístok škole v stanovenom termíne, na dieťa nebude možné poskytovať dotáciu na stravu, až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

----------------------------------------------------------

1 Deťom v MŠ, ktoré nenavštevujú posledný ročník sa bude dotácia na stravu poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima.